Emil August Allgeyer

**Emil August Allgeyer** C.S.Sp., også **Émile-August Allgeyer** (født 14. april 1856 i Rixheim i Alsace i Frankrike; død 9. april 1924 i Chevilly nær Paris) var en katolsk prelat fra Alsace, en spiritansk misjonsprest i Sultanatet Zanzibar, eller rettere sagt, i Tysk Øst-Afrika, og apostolisk vikar der fra 1897 til 1913.
## Liv og virke
### Prest
Emil August Allgeyer ble født i Rixheim i bispedømmet Strasbourg bispedømme i Alsace, og gikk inn i den spiritanske misjonsorden. Der ble han ordinert til prest den 4. november 1884 og sendt til Afrikamisjonen.
### Titulærbiskop, apostolisk vikar av Zanguebar (Zanzibar)
Den 17. februar 1897 ble Allgeyer utnevnt til apostolisk vikar i Zanguebar, senere omdøpt til Zanzibar, og titulærbiskop av *Ticelia*. Alsace-biskopen ble vigslet til biskop den 25. april 1897 av hjelpebiskop Antonius Fischer, den senere kardinal, i spiritanernes misjonshus i Knechtsteden. Adolf Fritzen, Allgeyers hjembiskop av Strassburg, og hjelpebiskop Augustinus Gockel av Paderborn assisterte ham som medviglsere. 

Den 9. mai besøkte den nye biskopen hjembyen Rixheim.

Emil Allgeyer var på vennskapelig fot med Antonius Fischer. Etter sin bispeordinasjon kunngjorde den apostoliske vikar at hans første nystiftede misjonsstasjon skulle få navnet «Fischerstadt» etter vigslingen, noe han faktisk utførte. Den lå i Rombo-distriktet, på Kilimanjarofjellet. Sammen med Fischer og Fritzen konsekrerte Emil Allgeyer også Franz Xaver Vogt, den apostoliske vikar av Bagamoyo, til biskop i Knechtsteden den 14. oktober 1906. Dette territoriet var blitt utskilt fra Allgeyers bispedømme i 1906.

Spiritanerne hadde arbeidet i Øst-Afrika siden 1872. Den 13. november 1883 ble det apostoliske vikariat i Zanguebar opprettet som et bispedømme på prøve. Under biskop Allgeyers episkopat ble det delt inn i flere uavhengige vikariater på grunn av det raskt voksende antallet kristne. Allgeyer administrerte sitt misjonsterritorium klokt og flittig. Han fremmet det religiøse liv. 

Etter 17 år i embetet trakk han seg fra embetet og returnerte til Europa. Han bodde der i nærheten av Paris, og døde i 1924. Det apostoliske vikariat Zanzibar ble senereinnlemmet i erkebispedømmet Nairobi, grunnlagt i 1953.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop Joseph Maria Johann Nepomuk von Fraunberg (1768-1842) *1819
* Kardinal Johannes von Geissel (1796-1864) *1837
* Biskop Eduard Jakob Wedekin (1796-1870) *1849
* Kardinal Paul Ludolf Melchers (1813-1895) *1858
* Kardinal Philipp Krementz (1819-1899) *1868
* Kardinal Anton Hubert Fischer (1840-1912) *1889
* Biskop *Émile-August Allgeyer* C.S.Sp. (1856-1924) *1897

## Litteratur
* J. Stouff: *Festrede bei Gelegenheit des hohen Besuches unseres Landsmanns Hochw. Pater Emil Allgeyer, geweihter Bischof von Ticelie; Rixheim, den 9. Mai 1897.* Sutter Verlag, 1897.
* *Bericht über Reise Bischof Allgeyers ins Kilimandscharogebiet.* I: Reichskolonialamt, Amtsblatt 14, 1903.
* J. Schmitz: *Antonius Kardinal Fischer, Erzbischof von Köln.* Bachem Verlag, Köln 1915, s. 177–178.
* Lukas Malishi: *A history of the Catholic Church in Tanzania.* 1990, s. 16.
* Cothrai Gogan: *Spiritans in Nairobi, 1899–1999.* Spiritaner Ordensverlag, 1999.

## Referanser